Lagt út hósdagin, 25. februar 2016 10: 01 Dagstovnurin við Landavegin hevur í dag fingið AED (hjartastartara) til stovnin. Hetta er ein liður í at hava so høga tilbúgving sum gjørligt á stovninum. Tað koma útvið 200 fólk hvønn dag á stovnin. Hetta eru foreldur, børn, starvsfólk, ommur, abbar og onnur avarandi. AED er settur í høvðusgongina har øll síggja hann. AED er settur í barnahædd, so at børn kunnu sleppa eftir honum um tørvur er á tí. Tað er umráðandi at geva lívbjargandi fyrstahjálp beinavegin, so um tørvur verður á tí kann tann vaksni byrja hjartamassagu, meðan eitt barn fer eftir AED. Øll starvsfólk á Dagstovninum hava skeið í fyrstuhjálp og eldsløkking. Lagt út fríggjadagin, 11. desember 2015 15: 19 orgarstjórin, Heðin Mortensen, hevði góð tíðindi at bera borgarunum eftir býráðsfundin í gjárkvøldið. Tórshavnar kommuna hevur samtykt gjøldini fyri dagstovnaøkið í 2016. Og barnafamiljurnar hava nógv at gleða seg til. Tórshavnar kommuna ger systkinaavsláttarskipanina munandi einklari, tí nú rindar eingin meira enn tað, ið eitt vøggstovupláss kostar. Vøggustovupláss 2.546 kr. um mánaðin í 11 mánaðir um árið. Barnagarðspláss 1.579 kr. um mánaðin í 11 mánaðir um árið. Systkinaavsláttur Hevur tú fleiri børn á stovni, rindar tú bara fyri tað yngsta barnið. Sostatt rindar eingin meira enn tað, ið eitt vøggstovupláss kostar. Dømi: Hevur tú eitt barn í vøggustovu og eitt í barnagarði, er mánaðarligi avslátturin kr. 1.579. Hetta verður frá 1. januar 2016 at rokna.